04/11/2013 | Administración LocalMunicipal
Miño
Notificación de acordo a María Nieto

Sendo imposible practicar a notificación da Resolución núm.782/2013 do día 21/10/2013 a dona María Nieto por descoñecerse o lugar de notificación, e en cumprimento do disposto no artigo 59.5 da Lei de réxime xurídico das administracións públicas e do procedemento administrativo común, procédase a practicar a notificación por medio de anuncios no taboleiro de edictos do Concello de Miño e no Boletín Oficial da Provincia da Coruña a citada resolución que a continuación se transcribe deseguido: Logo de ver que don David Carmelo Kohli Ounacer e dona Christel Mcavoy Not presentan unha reclamación solicitando a limpeza das parcelas do Monte Piñeiro. Logo de ver que o día 2 de outubro de 2013 a técnico de medio ambiente emite informe no que se recolle que as parcelas con referencias catastrais 4105971NJ6040N0001RK e 3905909NJ6040N0001KK, cuxa titularidade é SAVERIO CLERICI BELGHITI, están a incumprir o disposto na Lei 3/2007, do 9 de abril, de prevención e defensa contra os incendios forestais de Galicia e o disposto na LOUGA. Logo de ver que o día 10 de outubro de 2013 a secretaria municipal emite informe xurídico no que se propón a incoación dun expediente de reposición da legalidade medioambiental. Tendo en conta todo o que antecede, esta Concellería de Goberno, ao abeiro da delegación conferida pola Resolución da Alcaldía núm.36/2013 (24/01/2013) e en uso das atribucións que lle confire o ordenamento xurídico, pola presente, RESOLVE: 1º.- INCOAR expediente de reposición da legalidade medioambiental a SAVERIO CLERICI BELGHITI polas parcelas da súa propiedade con referencias catastrais 4105971NJ6040N0001RK e 3905909NJ6040N0001KK polo que debe de proceder en consecuencia a executar os traballos de acondicionamento e de xestión da biomasa vexetal, posto que a parcela con referencia catastral 4105971NJ6040N0001RK está afectada ao atoparse na franxa de 50 metros; mentres que a parcela con referencia catastral atópase fóra dos 50 metros, polo que deberá realizar os traballos necesarios para dar cumprimento ao establecido na LOUGA. O prazo para executar os traballados descritos será de 15 días, que se contarán dende a resolución que poña fin ao procedemento.2º.- CONCEDERLLE a SAVERIO CLERICI BELGHITI un prazo de audiencia de 10 días hábiles, que se contarán desde o seguinte á recepción da correspondente notificación, poñéndolle a tal efecto de manifesto o expediente, para que alegue e presente os documentos e xustificacións que estime pertinentes ao seu dereito. A tales efectos, poderá consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 39 da LRXAP.3º.-ADVERTIR a SAVERIO CLERICI BELGHITI que no caso de incumprimento da obriga de executar os traballos de acondicionamento e de xestión da biomasa vexetal, o Concello de Miño poderá acordar a execución subsidiaria ou a imposición de multas coercitivas (art.53. bis da Lei 3/2007) sen prexuízo das sancións que procedan pola infracción cometida (arts.50 e seguintes da Lei 3/2007). 4º.- NOTIFICAR a presente resolución e remitir copia dos informes obrantes no expediente.” RECURSOS O que lle notifico, facéndolle saber que a presente resolución non esgota a vía administrativa por tratarse dun acto de trámite e que contra este non procede interpoñer recurso ningún, sen prexuízo do disposto no art.107.1 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 7/1999, do 13 de xaneiro. Miño, 23 de outubro de 2013 A secretaria Alejandra Rodríguez Menéndez